Georges Brassens, Hugh Grant ed in BMW
Chatrina Josty è la nova presidenta da la GIURU

Da Rafael Müller 

Las suprastanzas midan la GiuRu resta. Dapi ils dudesch da schaner da quest onn tira in nov vent tras la GiuRu. La raschun persuenter è la renovaziun quasi totala da la suprastanza e la nova presidenta cun beta pauc schlantsch. Punts ha dastga far ina home intervista cun Chatrina Josty.

Punts: Chau Chatrina gratulaziuns per tes nov post. Suenter dus onns Armin Duff es Ti la nova presidenta da la GiuRu. Cun Tai ha er quasi l'entira suprastanza midà. Es Ti e Tes team gia lavurà en u najais en grevezzas veglias?
Chatrina: Armin e ses team n'han betg laschà enavos in caos. Cler, èn sa dadas varsaquantas lavurs. Ma enfin ussa tut che marscha. La GiuRu è numnadamain organisada simplamain e senza ina administraziun stravagada. Vitiers ch’jau hai er schon lavurà avant mia elecziun cun e per la GiuRu.

Punts: Vus avais tramess ina brev als commembers per als beneventar e tscheccar tgenins che han insumma interess da la GiuRu. En quella brev discurris trasor da voss projects. Tge èn quels concret?
Chatrina: La GiuRu fa agens projects e sustegna projects da giuvens rumantschs. Sco per exempel la broschura "ED USSA", il disc da Michel Decurtins, la rait rumantscha, ediziuns da cudeschs ed il festival da film.

Punts: Tut quels projects na vegnan betg ad esser gratuits. Datti anc ils 50'000 da la Rivella?
Chatrina (ponderescha ina secunda): Na. Ils 50'000 èn pli u main duvrads. Per part per fitg bunas chaussas, per part per main bunas chaussas. L'idea da la nova suprastanza è er da promover la qualitad da la cultura giuvna, magari en connex cun workshops. Cun ils workshops lain nus porscher als commembers la pussaivladad dad emprender insatge ch'els san lura er duvrar per realisar projects cun noss sustegn.

Punts: En vossa brev schais er da vulair far dapli interacziun culs commembers. Per tge quai?
Chatrina: L'idea da la GiuRu è da promover il contact tranter las regiuns ed ils giuvens rumantschs. Nus vulain rimnar infos e novitads da Mustér per dar enavant a Sta. Maria e vice versa. Ma nus avessan era gugent tips e critica per nossa lavur. Dal rest lain nus era "communitgar" dapli cun ils commembers.
Quai vul dir, als dar vinavant infurmaziuns davart quai che marscha tar la GiuRu, ed als integrar en projects che nus realisain.

Punts: Las Punts han fatg retschertgas. Da la nova suprastanza van Martin Cantieni, Maurus BlumenthaI e ti en la medema classa a la scola chantunala da Cuira. Oliver Nyffeler fa era la scola chantunala ed Annatina Dermont fa il seminari da scolasts a Cuira. È quai incest da suprastanza?
Chatrina: Jau na manegel betg. Nus vegnin da differentas regiuns rumantschas. Questa constellaziun è perfin d'avantatg: ins sa vesa plitgunsch e la communicaziun è pli simpla.

Punts: Per turnar tar la brev numnada: Ti salidas ils commembers cun "bitschs e bunas bletschs e bletschas". È quai l'emprova da render attractiva la GiuRu culs meds da la dunna?
Chatrina (in pau cotschna): ... Il lefzagl è gia pront - senza fissan ils lefs bainbaud grugls. ... Ma seriusamain (ri): jau hai duvrà bitschs e bunas per betg esser ina sexista da lingua. Cun bitsch avain il masculin e cun bunas la varianta feminina.

Punts: Tge datas e cifras da tia persuna tradeschas a las lecturas ed als lecturs da las Punts?
Chatrina: Tge lais savair ...? Pia, jau hai deschdotg onns e sun in meter e sessanta nov ed in mez centimeter gronda. Creschi si suna a Bravuogn, mes geniturs èn dentant omadus ladins. Ussa fatscha gist il quart onn da la chantunala a Cuira. Insacura avessa en senn da studegiar linguas, sche jau na vom betg en Sibiria sco pastiziera ...
Punts: Tge fa la Chatrina Josty en sia vita privata?
Chatrina: Jau legel bler, jau scriv er, ma sun surtut gugent en cumpagnia. E natiralmain GiuRu...

Punts: Tgi chatschassas sin la glina e tgi prendessas cun tai sin la insla solitaria?
Chatrina: Sin la glina ma spedissa il pli gugent mamezza e sin la insla prendessa insatgi che jau na conusch betg. Quai fiss pli interessant. Uschiglio duessi esser Hugh Grant sch'el na fiss betg in flot, fiss el almain in bel.

Punts: Tge è tia spaisa preferida tge disc as gist en tia stereo e tge auto plascha a tai?
Chatrina: Jau mangel il pli gugent tatsch, aud per il mument Georges Brassens - in chansonnier franzos ed hai in BMW en garascha, tge che n'è dentant betg la vardad, perquai che jau sun anc fatschentada cun l'instrucziun da traffic.

Punts: Jau manegel che ti es ina persuna critica. Tge dis tar las serias televisivas da la saira las soap operas?
Chatrina: Ellas en il spievel da la realitad ...

Punts: Propi?
Chatrina (smile): Okey, jau dun tiers, Verbotene Liebe è mia preferida e tar Sex and the city ma plai la blonda che ha ils pli blers.

Punts: Uss anc in test da rumantsch giuvenil. Sas finir quests proverbis: 1) foll... 2) sche ti sas tge che jau... 3) trair panaglia fa ...?
Chatrina: 1) ... concret 2)... manegel 3)... canaglia

Punts: Stupent! Il terz fiss dentant stà "trair panaglia fa surd". Grazia fitg a tai. Anc in'ultima dumonda: Ti stas qua a Cuira a l'entschatta dal Welschdörfli. Co as cun tes vischins?
Chatrina: Quel en l'abitaziun dasperas ha para num Hugo e las dunnas (dal M... , però betg Migros) èn mias amias ...